Viljandi praostist ning Jaani koguduse õpetajast Marko Tiitusest ajendas artiklit kirjutama see, et Tiitus määrati ajutiselt juhtima EELK Usuteaduse Instituuti. Sakala ajakirjanik Triin Loide uuris, kas sellest võiks saada kirikuvalitsuse liikme jaoks püsivam töökoht. Tiitus selgitas, et instituudi rektori kohusetäitjaks määrati teda EELK konsistooriumi ehk kirikuvalitsuse hariduselu kureeriva assessorina ning see töö kestab instituudi rektori korraliste valimisteni.„Minu esmane kutsumus on ikkagi kogudust teenida,“ ütles Marko Tiitus. „Kõige rohkem naudin ma jumalateenistuste pidamist, ristimist, laulatamist ja matmist ning nendele eelnevaid või nendele järgnevaid kohtumisi inimestega. Olla tunnistajaks ja kaaslaseks inimestele nende elu kõige tähendusrikkamatel hetkedel, olgu nendeks siis sünd või surm, abiellumine või lähedase kaotus, on eriline privileeg, mida ma ei vahetaks millegi muu vastu.“ Tiitus lisas, et talle meeldib õpetada ja loenguid pidada, kuid igasugused komisjone ja muid ühiskondlikke ning üldkiriklikke ülesandeid võtab ta pigem paratamatusena, sest ühtegi valdkonda, ka mitte kirikuelu, ei saa juhtida ega arendada isolatsioonis, vaid ikka suhetes ja koostööd tehes.
#000002
Sakala ajakirjanik uuris ka, kuidas Viljandi praost kõigi oma ametite ning kohustuste jaoks energiat leiab. Marko Tiituse sõnul on selle taga hea meeskond ja toetav perekond. “Mul on väga head abilised ja kaastöölised nii koguduses, praostkonnas kui usuteaduse instituudis. Kui paljudes kogudustes on õpetaja ainus palgaline töötaja, siis sellist meeskonda nagu minul võib ainult kadestada.“ Tiitus peab oluliseks, et tal on võimalus teha kirikutööd koos perega. „Abikaasa Mirjam juhib Jaani Lastemaja, vanemad tütred mängivad jumalateenistustel pille, Elsbet Helena korraldab koguduse noortetööd. Olla vaimulik, see pole lihtsalt töö, vaid eluviis. Kuulun nende õnnelike hulka, kes saavad teha seda tööd, mis on nende kutsumus ja kirg ning mis toob ka leiva lauale.“
#000003
Loe lähemalt ajalehes Sakala 19.05.2020 ilmunud artiklist.
#000004
Täna on piiskop Tiit Salumäe vaimulikuna teenimise 45. aastapäev
EELK tänab ja tunnustab kiriku ustavaid töötegijaid
Paide kogudus sai kauaoodatud õpetaja
Lugemissoovitus: jutuajamine prof Kalle Kasemaaga
#000005
"Niisugustel hetkedel, mil Issand tundub olevat selja pööranud, on kõige olulisem temast mitte lahti lasta. Vastupidi: haara temast veel kõvemini kinni. Ja siis tunned sa erilist rõõmu."
#000007
"Eks see ole keeruline küsimus, kes on kristlane. Augustinuse järgi niikuinii nähtamatu ja nähtava kiriku liikmed ei kattu. Kristlasi võib olla nende seas, kes ei ole kiriku liikmed, ja kõik kiriku liikmed ei tarvitse olla kristlased."
#000009
"Kindlustunne on elus praegu kõige olulisem. Seda me välistes asjades väga ei leia. See tuleb seest, sisemise väärtuse läbi. Kindlasti on kiriku järjepidevusega hoitud tavad ja arusaamad inimesele toeks. Kirikus on kindlustunde elemendid, millega inimene saab hakata oma elu taas täitma."
#000011
"Tänulikkus võib olla nii reaktsioon, hoiak kui ka iseloomujoon. See viimane avaldub kestvalt erinevates eluolukordades. Tänulikkus tähendab sooja heasoovlikkuse tunnet ja tegusid, mis seda tunnet väljendavad."
#000012
"Tuul hellitas viljapõldu ja seda vaadates meenusid mulle Uku Masingu sõnad, et kui vanasti räägiti tuulest, siis kõneldi hoopis Jumala vaimust."
#000014
"Nimi Jeesus on ülimalt tähendusrikas: heebrea Jehosua tähendab “Jumal on pääste”. Sellele tähendusele vastab ka Jeesuse eluülesanne, mis seisneb oma rahva päästmises pattudest. See lühike lause edastab Jeesuse elutöö mõtte ning eesmärgi, mis kõigile inimestele saab teatavaks alles Jeesuse ristisurmaga ja ülestõusmisega surnuist."
#000016
"Mõnikord oleks targem lõigata suur oks väiksemaks või maha selleks, et päike ulatuks alumiste okste juurde. Suur vaimulik juht näeb võimalusi astuda samm kõrvale nii, et nähakse paremini Kristust – kogudust, mis on Kristuse ihu."
#000017
"Vahel kuuleme, kuidas keegi ütleb kas siis iseenda või kellegi teise kohta, et “mul/tal pole midagi hinge taga”. Enamasti mõeldakse selle all, et pole hetkel materiaalseid võimalusi ja tuleviku jaoks sääste. Olen siis mõelnud,, et see väljend sobib väga hästi iseloomustama ka inimese vaimset olukorda."
#000018
"Jõuluaeg koputab meie südamele ja tuletab meelde, et ligimesele head tegemine on iga kristlase ülesanne."
#000019
"Johannese eeskujust on meil palju õppida: „Tema peab kasvama, aga mina pean kahanema“ (Jh 3:30). Selline elu- või südamehoiak kasvagu meis kõigis."
#000021
"Jõuludes taipame, kuidas muidu nii hääletu, käest libisev aeg saab korraga kuuldavaks, nähtavaks ja taibatavaks. Kuuldud Jumala sõna saab kuulaja ehedalt kätte ning loob ja uuendab teda. Nii saab inimene sõnast nõnda puudutatud, et sõna hakkab teda kandma, teda pidama."
#000023
2. veebruar on Issanda templissetoomise püha ehk küünlapäev
Eestit külastas Luterliku Maailmaliidu diakoonia töörühm
Põrandapildid aitavad kogeda Piiblit kõigi meeltega
#000024